Ir-Regolament tal-Kummissjoni (KE) Nru 2858/2000
tas-27 ta' Diċembru 2000
li jemenda r-Regolament (KE) Nru 2125/95 lil jiftaħ u jipprovdi għall-amministrazzjoni ta' kwoti tat-tariffa għall-faqqiegħ ippreservat
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolamenti tal-Kunsill (KE) Nru 2290/2000 [1], (KE) Nru 2435/2000 [2] u 2851/2000 [3], li jistabbilixxu ċerti konċessjonijiet fil-forma ta' kwoti tat-tariffa tal-Komunità għal ċerti prodotti agrikoli u jipprovdu għal aġġustament, bħala miżura awtonoma u transitorja, ta' ċerti konċessjonijiet agrikoli li hemm provdut dwarhom fil-Ftehim Ewropew mal-Bulgarija, Rumanija u l-Polonja rispettivament, u b'mod partikolari l-Artikoli 1(3) tagħhom,
Billi:
(1) Ir-Regolament tal-Kummissjoni (KE) Nru 2125/95 [4], kif l-aħħar emendat bir-Regolament (KE) Nru 2493/98 [5], jipprovdi għall-amministrazzjoni tal-kwoti għal faqqiegħ ippreservat allokati lill-Polonja, r-Rumanija u l-Bulgarija fl-Annessi II, V u VI rispettivament li jinsabu mar-Regolament tal-Kunsill (KE) Nru 3066/95 tat-22 Diċembru 1995 li jistabilixxi ċerti konċessjonijiet fil-forma ta' kwoti tat-tariffa tal-Komunità għal ċerti prodotti agrikoli u jipprovdi għall-aġġustament, bħala miżura awtonoma u transitorja, ta' ċerti konċessjonijiet agrikoli li hemm provdut dwarhom fil-Patti ta' Ftehim Ewropew sabiex jingħata kont tal-Ftehim dwar l-Agrikoltura milħuq matul is-Serje ta' l-Urugwaj ta' Negozjati Multilaterali dwar il-Kummerċ [6], kif l-aħħar emendati bir-Regolament (KE) Nru 2435/98 [7].
(2) Ir-Regolament (KE) Nru 3066/95 ġie mħassar bir-Regolament (KE) Nru 2851/2000 u sostitwit bir-Regolamenti (KE) Nru 2290/2000, (KE) Nru 2435/2000 u (KE) Nru 2851/2000 fir-rigward tal-Bulgarija, ir-Rumanija u l-Polonja rispettivament. Il-konċessjonijiet tat-tariffa fuq imsemmija għall-faqqiegħ ippreservat ġew inklużi kif inhuma fir-Regolamenti (KE) Nru 2290/2000 u (KE) Nru 2435/2000 fir-rigward ta' prodotti li joriġinaw fil-Bulgarija w ir-Rumanija minn-naħa l-waħda, u jingħataw suġġetti li ma jkun hemm ebda limitu fuq il-kwantità bir-Regolament (KE) Nru 2851/2000 fir-rigward ta' prodotti li joriġinaw mill-Polonja minn-naħa l-oħra. Ir-Regolament (KE) Nru 2125/95 għandu għalhekk jiġi emendat sabiex tiġi maqtugħa kull referenza għall-Polonja ħlief ir-referenza għall-Artikolu 5 li għandu x’jaqsam ma’ l-applikazzjonijiet għall-liċenzja minn importaturi tradizzjonali, sabiex jadattawh għal dawk id-dispożizzjonijiet ġodda.
(3) Il-miżuri li hemm provdut dwarhom f'dan ir-Regolament huma skond l-opinjoni tal-Kumitat ta' ġestjoni għall-Frott u Ħxejjex Ipproċessati,
ADOTTAT DAN IR-REGOLAMENT:
Artikolu 1
Ir-Regolament (KE) Nru 2125/95 huwa b'dan emendat kif ġej:
1. L-Artikolu 1 huwa sostitwit b'dan li ġej:
"L-Artikolu 1
1. Il-kwoti tat-tariffa għall-faqqiegħ ippreservat tal-ġeneru Agaricus kopert bil-kodiċi NM 07119040, 20031020 u 20031030 elenkati fl-Anness I qegħdin b'dan jiġu miftuħa bla ħsara għar-regoli ta' l-applikazzjoni hawn stipulati.
2. Ir-rata ta' dazju applikabbli għandha tkun ta' 12 % ad valorem fil-każ ta' prodotti koperti bil-kodiċi NM 07119040 (Nru tas-serje 09.4062) u 23 % fil-każ ta' prodotti koperti bil-kodiċi NM 20031020 u 20031030 (Nru tas-serje 09.4063). Madankollu, rata waħda ta' 8,4 % għandha tapplika fejn il-prodotti fuq imsemmija joriġinaw mill-Bulgarija (Nru tas-serje 09.4725) jew mir-Rumanija (Nru tas-serje 09.4726)."
2. Il-kelma "il-Polonja" hija mħassra mill-Artikolu 2(2) u l-Artikolu 4(1) u (5).
3. Il-kelma "il-Polonja" hija mħassra mill-Artikolu 10(3).
4. L-Anness I qiegħed jiġi sostitwit bl-Anness hawn mehmuż.
Artikolu 2
Dan ir-Regolament għandu jidħol fis-seħħ fit-tielet jum mill-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan għandu japplika mill-1 ta' Jannar 2001.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-27 Diċembru 2000.